Харилцаа холбооны зохицуулах хорооны даргын

2024 оны 03 дугаар сарын 29-ний өдрийн

А/93 тоот тушаалын Дөрөвдүгээр хавсралт

**ОЛОН СУВАГ ДАМЖУУЛАХ ҮЙЛЧИЛГЭЭ ЭРХЛЭГЧИЙН**

 **МЭДЭЭНИЙ** **(З-ОСДҮ) МАЯГТ НӨХӨХ ЗААВАР**

Олон суваг дамжуулах үйлчилгээ эрхлэгч аж ахуйн нэгж, байгууллага нь Харилцаа холбооны зохицуулах хорооноос баталсан “Харилцаа холбооны зах зээлд шударга өрсөлдөх нөхцөлийг бүрдүүлэх журам”-ын 4.3-д заасны дагуу өөрийн үйл ажиллагаатай холбоотой тухайн жилийн тайлан, мэдээг дараа оны 2 дугаар сарын 20-ны дотор, хагас жилийн тайлан, мэдээг тухайн оны 8 дугаар сарын 1-ний дотор маягтад тодорхойлсон үзүүлэлтийн дагуу <http://statistics.crc.gov.mn> хаягаар нэвтэрч, Зохицуулах хороонд ирүүлнэ.

***Тайлант хугацаа*** *гэж жилийн эцсийн тайлан, мэдээний хувьд өмнөх оны 01 дүгээр сарын 01-ний өдрөөс 12 дугаар сарын 31-ний өдрийг хүртэлх хугацааг, хагас жилийн тайлан, мэдээний хувьд тухайн жилийн 01 дүгээр сарын 01-ний өдрөөс 6 дугаар сарын 30-ны өдрийг хүртэлх хугацааг ойлгоно.*

**МАЯГТЫН НЭР ТОМЪЁО, ТОВЧЛОЛЫН ТАЙЛБАР**

***НДШ*** *гэж нийгмийн даатгалын шимтгэлд төлсөн нийт дүнг ойлгоно.*

***ААНОАТ*** *гэж аж ахуйн нэгжийн орлогын албан татварт төлсөн нийт дүнг ойлгоно.*

***НӨАТ*** *гэж аэмэгдсэн өртгийн албан татварт төлсөн нийт дүнг ойлгоно.*

***ХХОАТ*** *гэж хувь хүний орлогын албан татварт төлсөн нийт дүнг ойлгоно.*

***ARPU*** *гэж**Average Revenue per User буюу нэг хэрэглэгчид ногдох дундаж орлогыг ойлгоно.*

***IPTV гэж*** *Internet-protocol television буюу IP-д суурилсан сүлжээгээр чанарын түвшин, аюулгүй байдал, интерактив, найдвартай байдлыг ханган дамжуулж буй телевиз/видео/ аудио/текст/график/дата гэх мэт мультимедиа үйлчилгээг ойлгоно. Үүнд нийтийн интернетээр дамжуулан хүргэж буй стрийм, видеог оруулахгүй. IPTV үйлчилгээ нь үндсэндээ компъютераар бус телевизор ашиглан үйлчилгээ авахад зориулагдсан.*

***OTT*** *гэж Over the top буюу өргөн зурвасын интернэт холболтоор дамжуулан (харилцаа холбооны операторуудаас үл хамаарч) хэрэглэгчид хүргэж буй IP суурьтай аппликэйшн, үйлчилгээнүүдийг ойлгоно.*

1. **ХАЯГИЙН ХЭСЭГ**

Тусгай зөвшөөрөл эзэмшигч аж ахуйн нэгж, байгууллагын нэр, регистрийн дугаарыг улсын бүртгэлийн гэрчилгээнд тусгагдсанаар товчлохгүйгээр нөхнө. Тусгай зөвшөөрөл эзэмшигчийн оршин байгаа байр, хороо, сум, дүүрэг, аймаг, нийслэлийн нэрийг бичиж, Монгол Улсын засаг, захиргаа, нутаг дэвсгэрийн нэгжийн кодоос тохирох кодыг тус тус нөхнө.

Тусгай зөвшөөрөл эзэмшигч аж ахуйн нэгж, байгууллагын утасны дугаар, цахим шуудангийн хаяг болон тайлан, мэдээг хариуцан бөглөх ажилтны овог нэр, албан тушаал, утасны дугаар, цахим хаягийг тус тус нөхнө.

1. **ҮНДСЭН ҮЗҮҮЛЭЛТ**

**БАГАНА Г:** ХХЗХ-ны даргын 2022 оны А/335 тоот тушаалаар батлагдсан “Тусгай зөвшөөрөл эзэмшигчээс мэдээ, тайлан бүрдүүлэх, түгээхэд баримтлах журмын 9,2-т заасны дагуу “Н1- Нууц гэж үзэх ба ийм тэмдэглэл бүхий үзүүлэлтийг Зохицуулах хороо зөвхөн өөрийн үйл ажиллагаанд ашиглана.”, “Н2- Нээлттэй мэдээлэл гэж үзэх ба аж ахуйн нэгжийг дурдаж, нийтэд мэдээлж болно.”

**БАГАНА 1:** Тухайн үзүүлэлтийн утгыг нөхнө. Ингэхдээ хэмжих нэгж тус бүрийг нягтлах.

**БАГАНА 2:** Тухайн үзүүлэлт тус бүрд нэмэлт тайлбар, тодруулга бичиж тэмдэглэх шаардлагатай тохиолдолд тэмдэглэлийг тусгана.

**САНХҮҮГИЙН ҮЗҮҮЛЭЛТ**

**Санхүүгийн үзүүлэлт хэсэг** ньДүрмийн сангийн хэмжээ, Нийт орлого, Нийт зардал, Нийт хөрөнгө оруулалт, Нийт төсөвт төвлөрүүлсэн орлого хэсгүүдээс бүрдэнэ**.**

**МӨРИЙН ДУГААР:1 Дүрмийн сангийн хэмжээ мөрөнд** тайлант хугацааны байдлаар компанийнхувь нийлүүлсэн хөрөнгийн хэмжээ буюу санхүүгийн тайлан дахь өмчийн дүнг бичнэ. *Дүрмийн сангийн хэмжээ нь 2-6 мөрүүдийн нийлбэр дүнтэй тэнцүү байна.*

**МӨРИЙН ДУГААР:2 Төрийн**- Төрийн өмчийн, төрийн өмчийн оролцоотой эсхүл төрийн хамтарсан аж ахуйн нэгж бол энд дүрмийн сан дахь төрийн өмчийн тохирох дүнг нөхнө.

**МӨРИЙН ДУГААР:3 Орон нутгийн**- Орон нутгийн өмчийн, Орон нутгийн өмчийн оролцоотой эсхүл орон нутгийн хамтарсан аж ахуйн нэгж бол энд дүрмийн сан дахь өмчийн тохирох дүнг нөхнө.

**МӨРИЙН ДУГААР:4 Хувийн, Монгол Улсын**- Дүрмийн сан дахь Монгол Улсын хувийн өмчийн дүнг нөхнө.

**МӨРИЙН ДУГААР:5 Хувийн, гадаадтай хамтарсан**- Гадаадын аж ахуйн нэгжтэй хамтарсан аж ахуйн нэгж бол дүрмийн сан дахь гадаад талын өмчийн дүнг нөхнө.

**МӨРИЙН ДУГААР:6 Гадаад улсын**- Гадаад улсын хөрөнгө оруулалттай бол гадаад улсын өмчийн дүнг нөхнө.

**МӨРИЙН ДУГААР:7 Нийт орлогын хэмжээ мөрөнд** тайлант хугацаанд олон суваг дамжуулах үйлчилгээнээс олсон нийт орлогын дүнг бичнэ. *Нийт орлого буюу 7 дугаар**мөрийн дүн нь 8-аас 12 дугаар мөрүүд болон 13, 21, 22 дугаар мөрүүдийн нийлбэр дүнтэй тэнцүү байна..*

**МӨРИЙН ДУГААР:12 Нийт орлого, ОТТ -** тайлант хугацаандОТТ үйлчилгээнээс олсон орлогыг нөхөх ба 12 дугаар мөрийн дүн нь 25 дугаар мөрийн дүнтэй тэнцүү байна.

**МӨРИЙН ДУГААР:13 Үйлчилгээний орлогыг** нөхөхөд ОТТ үйлчилгээнээс бусад олон суваг дамжуулахүйлчилгээний орлогыг үндсэн багц, бусад багц, төлбөртэй багц, нэмэлт үйлчилгээний хувьд тооцож нөхнө. *13 дугаар мөрийн дүн нь* *14-өөс 20 дугаар мөрүүдийн нийлбэртэй тэнцүү байна*.

**МӨРИЙН ДУГААР:21 Үйлчилгээний бусад орлогод**  дээр дурдсан үйлчилгээний орлогод тооцогдоогүй бусад орлогын дүнг нөхнө. Энд ОТТ үйлчилгээнд хамаарах бусад орлогыг тооцохгүй.

**МӨРИЙН ДУГААР:22 Техник, холболт, дамжуулалтын орлого** мөрөнд телевизийн сувгийг холбох, дамжуулахтай холбоотой орлогын дүнг нөхнө. *22 дугаар мөрийн дүн нь 23 ба 24 дүгээр мөрүүдийн нийлбэртэй тэнцүү байна.*

**МӨРИЙН ДУГААР:25 ОТТ үйлчилгээний орлого** мөрөнд ОТТ үйлчилгээнд хамаарах орлогыг нөхнө. *25 дугаар мөрийн дүн нь 26-аас 31 дүгээр мөрүүдийн нийлбэртэй тэнцүү байна.*

**МӨРИЙН ДУГААР:32 Нэг хэрэглэгчээс олох дундаж орлого (ARPU)-ыг** тайлант хугацааны нийт орлогыг идэвхтэй хэрэглэгчийн тоонд харьцуулж төгрөгөөр гаргана. Энд ОТТ үйлчилгээний орлого болон ОТТ хэрэглэгчийг оруулахгүй.

**МӨРИЙН ДУГААР:33 OTT нэг хэрэглэгчээс олох дундаж орлого (ARPU)-ыг** тайлант хугацааны ОТТ үйлчилгээний нийт орлогыг ОТТ идэвхтэй хэрэглэгчийн тоонд харьцуулж төгрөгөөр гаргана.

**МӨРИЙН ДУГААР:34 Нийт хөрөнгө оруулалт** **мөрөнд** тайлант хугацаанд олон суваг дамжуулах үйлчилгээнд оруулсан хөрөнгө оруулалтын дүнг бичнэ. *Нийт хөрөнгө оруулалт буюу 34 дүгээр мөрийн дүн нь 35-аас 38 дугаар мөрүүдийн нийлбэртэй тэнцүү байна.*

**МӨРИЙН ДУГААР:39 Төсөвт төвлөрүүлсэн орлого мөрөнд** тайлант хугацаанд олон суваг дамжуулах үйлчилгээ үзүүлэхтэй холбоотой нийт төсөвт төвлөрүүлсэн орлогын хэмжээг буюу ажиллах хүчний нийгмийн даатгалын шимтгэл (НДШ), ААНОАТ, НӨАТ, ХХОАТ, импортоор орж ирсэн бараа материал, тоног төхөөрөмжийн гаалийн татварын дүн болон бусад төрлийн татвар, хураамжийн нийлбэр дүнг бичнэ**.** *Нийт төсөвт төвлөрүүлсэн орлого буюу 39 дүгээр мөр нь 40-аас 45 дугаар мөрүүдийн нийлбэртэй тэнцүү байна.*

Судалгаа, шинжилгээний ажлын зардал гэж байгууллагын бүх төрлийн үйл ажиллагаа, үйлчилгээний чанарыг сайжруулах, шинээр бүтээгдэхүүн үйлчилгээ нэвтрүүлэх, урт ба богино хугацааны төлөвлөгөө боловсруулахад тусгайлан төсөвлөж зарцуулсан зардлыг ойлгоно.

**МӨРИЙН ДУГААР:46 Нийт зардал мөрөнд** тайлант хугацаан дахь олон суваг дамжуулах үйлчилгээтэй холбоотой нийт зардлын дүнг бичнэ. *Нийт зардал буюу 46 дугаар мөрийн дүн нь 47-аас 54 дүгээр мөрүүдийн нийлбэртэй тэнцүү байна.*

**ХҮНИЙ НӨӨЦИЙН ҮЗҮҮЛЭЛТ**

**Хүний нөөцийн үзүүлэлт хэсэг** нь нийт ажиллагчдын тоо, ажиллагчдыг нас, хүйс, боловсролын түвшин, мэргэжил, албан тушаалаар ангилсан тоо, дундаж цалингийн үзүүлэлтээс бүрдэнэ.

**МӨРИЙН ДУГААР:55 Нийт ажиллагчдын тоог бөглөхдөө** олон суваг дамжуулах үйлчилгээ үзүүлэх үйл ажиллагаанд оролцож, хөдөлмөр эрхлэлтийн аль нэг статуст хамрагдаж буй нийт ажилтныг хамруулна. Цалин хөлс, орлого олох зорилгоор эдийн засгийн үйл ажиллагаанд сүүлийн долоо хоногт нэгээс дээш цагаар оролцсон ажиллагчдыг багтаана.

*Нийт ажиллагчдын тоо буюу 55 дугаар мөр нь 56-аас 65 дугаар мөр дэх насаар, 66-аас 67 дугаар мөр дэх хүйсээр, 68-аас 76 дугаар мөр дэх боловсролын түвшнээр, 77-оос 86 дугаар мөр дэх ажил мэргэжлээр[[1]](#footnote-1), 87-оос 93 дугаар мөр дэх албан тушаалаар ангилсан ажиллагчдын тооны нийлбэртэй тус тус тэнцүү байна.*

*(ОУЦХБ-ын аргачлалын дагуу Full Time Employee – FTE буюу бүтэн цагийн ажилтай ажилтны тоо байна. Бүтэн бус цагийн ажилтай ажилтнуудыг 8 цагийн ажлын өдрөөр дүйцүүлж, бүтэн цагийн ажилтай ажилтанд шилжүүлж тооцно.*

*ҮСХ заавар: Нийт ажиллагчдын тоо гэдэгт цалин хөлс, орлого олох зорилгоор эдийн засгийн үйл ажиллагаанд оролцож, хөдөлмөр эрхлэлтийн аль нэг статуст хамрагдаж буй иргэдийг хамруулна. Цалин хөлс, орлого олох зорилгоор эдийн засгийн үйл ажиллагаанд сүүлийн долоо хоногт нэгээс дээш цагаар оролцсон ажиллагчдыг багтаана.)*

Ажиллагчдын мэргэжлийн байдал нь албан тушаалтай хамааралгүй бөгөөд ажилтны эзэмшсэн мэргэжлийн код ангиллын дагуу тоог гаргана.

**МӨРИЙН ДУГААР:77** **Цахилгаан холбооны инженер** гэдэгт холбооны технологи (071406), мэдээлэл холбооны сүлжээний инженерчлэл (071407), оптик холбооны инженерчлэл (071409) мэргэжлүүд багтана.

**МӨРИЙН ДУГААР:78** **Утасгүй холбооны инженер** гэдэгт утасгүй холбооны инженерчлэл (071408), сансрын холбооны инженерчлэл (71410) мэргэжлүүд багтана.

**МӨРИЙН ДУГААР:79** **Мэдээллийн технологи, программ хангамж** (код 0613) гэдэгт компьютерын ухаан, программ хангамж, мэдээллийн систем, мэдээллийн технологи мэргэжлүүд багтана.

**МӨРИЙН ДУГААР:80 Электроникийн инженер (код -071401)** гэдэгт электроникийн инженерчлэл мэргэжил хамаарна.

**МӨРИЙН ДУГААР:81** **Өгөгдлийн сан, шинжээч** (код -0612) гэдэгт компьютерын сүлжээ, кибер аюулгүй байдал, мультимедиа технологи, өгөгдлийн ухаан, өгөгдлийн сангийн загварчлал удирдлага мэргэжлүүд багтана.

**МӨРИЙН ДУГААР:82 Хуульч, эрх зүйч** (код-0421) гэдэгт эрхзүй, олон улсын эрх зүй, бизнесийн эрх зүй мэргэжлүүд багтана.

**МӨРИЙН ДУГААР:83** **Эдийн засагч, санхүүч, нягтлан бодогч** гэдэгт нягтлан бодох бүртгэл (041101), санхүү (041201), даатгал (041202), банк (041203), хөрөнгийн зах зээл (041201), эдийн засаг (031101) мэргэжлүүд багтана.

**МӨРИЙН ДУГААР:84** Маркетинг, Олон нийттэй харилцах мэргэжилтэн (код- 0414) гэдэгт маркетинг, олон нийттэй харилцах ажил мэргэжлүүд багтана.

**МӨРИЙН ДУГААР:85** **Бизнесийн удирдлага, менежмент** (код- 0413) гэдэгт бизнесийн удирдлага, үйлдвэрлэлийн менежмент, менежмент, хүний нөөцийн менежмент, нийтийн удирдлага, төрийн удирдлага, төрийн захиргаа, логистик менежмент, хот, бүс нутгийн менежмент мэргэжлүүд багтана.

**МӨРИЙН ДУГААР:86 Бусад** (код-999)гэдэгт дээр дурдсан мэргэжлийн ангилалд дурдаагүй мэргэжлүүдийг оруулж нөхнө.

**МӨРИЙН ДУГААР:87-93** мөрөнд албан тушаалын ангиллыг өөрийн байгууллагын бүтэц, ажлын байрны нэршилд дүйцүүлэн ойлгож, бөглөнө.

**МӨРИЙН ДУГААР:94 Нийт ажиллагчдын сарын дундаж цалин**гэдэг нь тайлант хугацаанд цалин, хөлс авсан ажиллагчдын тоогоор жигнэсэн нийт цалин хөлс болон тайлант хугацаанд цалин, хөлс авсан ажиллагчдын тооны харьцаа юм

**МӨРИЙН ДУГААР:95-101** **Дундаж цалин, албан тушаалаар-** Харгалзах албан тушаалын ажиллагчдын нийт цалинг харгалзах албан тушаалтнуудын тоонд харьцуулж гаргана.

**ХЭРЭГЛЭГЧИЙН ТОО**

**Хэрэглэгчийн тоо хэсэгт** нийт бүртгэлтэй болон идэвхтэй хэрэглэгч, түүнээс технологийн төрөл, байршил, гэрээний төрлөөр, ОТТ бүртгэлтэй болон идэвхтэй хэрэглэгчийн тоог байршлаар мөн хэрэглэгчийн шилжилт хөдөлгөөн, төлбөртэй сувгийн хэрэглэгчийн тоог гаргана.

**МӨРИЙН ДУГААР:102 Бүртгэлтэй хэрэглэгчийг бөглөхдөө** тайлант хугацаанд олон суваг дамжуулах үйлчилгээнд бүртгэлтэй байсан нийт хэрэглэгчийн тоог авна. Бүртгэлтэй хэрэглэгчийг технологийн төрлөөр болон байршлаар гаргаж нөхнө. *Нийт бүртгэлтэй хэрэглэгчийн тоо буюу 102 дугаар мөрийн дүн нь 103-аас 107 дугаар, 108-аас 110 дугаар мөр, 111-ээс 112 дугаар мөрүүдийн нийлбэртэй тус тус тэнцүү байна.*

**МӨРИЙН ДУГААР:108-110 Бүртгэлтэй хэрэглэгч, байршлаар** мөрүүдийг нөхөхөд ОТТ бүртгэлтэй хэрэглэгчийн тоог оруулахгүй.

**МӨРИЙН ДУГААР:108 Улаанбаатар** хотын бүртгэлтэй хэрэглэгчийн тоо нь Улаанбаатар хотын бүх дүүргийн бүртгэлтэй хэрэглэгчийн тооны нийлбэртэй тэнцүү байна.

**МӨРИЙН ДУГААР:109 Аймгийн** төвийн бүртгэлтэй хэрэглэгчийн тоо ньаймгийн төвүүд дэх бүртгэлтэй хэрэглэгчийн тооны нийлбэртэй тэнцүү байна.

**МӨРИЙН ДУГААР:110 Сум**ын хэрэглэгчийн тоо нь сумуудын бүртгэлтэй хэрэглэгчийн тооны нийлбэртэй тэнцүү байна. Сумын хэрэглэгчид аймгийн төвийн хэрэглэгчийг оруулахгүй.

Аймгийн төв болон сумын хэрэглэгчийн тооны нийлбэр нь орон нутгийн хэрэглэгчийн тоо болно.

**МӨРИЙН ДУГААР:111 ОТТ бүртгэлтэй хэрэглэгч, Монголд** мөрөнд ОТТ үйлчилгээнд Монгол улсаас бүртгүүлсэн хэрэглэгчийн тоог нөхнө.

**МӨРИЙН ДУГААР:112 ОТТ бүртгэлтэй хэрэглэгч, Гадаадад** мөрөнд ОТТ үйлчилгээнд Гадаад улсаас бүртгүүлсэн хэрэглэгчийн тоог нөхнө.

**МӨРИЙН ДУГААР:113 Нийт идэвхтэй хэрэглэгчийг бөглөхдөө** олон суваг дамжуулах үйлчилгээ авч буй идэвхтэй хэрэглэгчид буюу сарын суурь хураамж төлж буй эсхүл тайлант хугацаанд хамгийн багадаа нэг удаа үйлчилгээ авсан хэрэглэгчийг хамруулна.

Идэвхтэй хэрэглэгчийг технологийн төрлөөр болон байршлаар гаргаж нөхнө. *Нийт идэвхтэй хэрэглэгчийн тоо буюу 113 дугаар мөрийн дүн нь 114-өөс 118 дугаар, 119-ээс 121 дүгээр мөр, 122-аас 123 дугаар мөр, 124-иос 125 дугаар мөрүүдийн нийлбэртэй тус тус тэнцүү байна.*

**МӨРИЙН ДУГААР:119 Улаанбаатар** хотын идэвхтэй хэрэглэгчийн тоо нь Улаанбаатар хотын бүх дүүргийн идэвхтэй хэрэглэгчийн тооны нийлбэртэй тэнцүү байна.

**МӨРИЙН ДУГААР:120 Аймгийн** төвийн идэвхтэй хэрэглэгчийн тоо ньаймгийн төвүүд дэх идэвхтэй хэрэглэгчийн тооны нийлбэртэй тэнцүү байна.

**МӨРИЙН ДУГААР:121 Сум**ын идэвхтэй хэрэглэгчийн тоо нь сумуудын идэвхтэй хэрэглэгчийн тооны нийлбэртэй тэнцүү байна. Сумын хэрэглэгчид аймгийн төвийн хэрэглэгчийг оруулахгүй.

Аймгийн төв болон сумын хэрэглэгчийн тооны нийлбэр нь орон нутгийн хэрэглэгчийн тоо болно.

**МӨРИЙН ДУГААР:124 ОТТ идэвхтэй хэрэглэгч, Монголд** мөрөнд тайлант хугацаанд Монгол улсаас ОТТ үйлчилгээ авч ашигласан хэрэглэгчийн тоог нөхнө.

**МӨРИЙН ДУГААР:125 ОТТ идэвхтэй хэрэглэгч, Гадаадад** мөрөнд тайлант хугацаанд гадаад улсаас ОТТ үйлчилгээ авч ашигласан хэрэглэгчийн тоог нөхнө.

**МӨРИЙН ДУГААР:126-129 Хэрэглэгчийн шилжилт, хөдөлгөөний бүртгэл**ийг гаргахад ОТТ үйлчилгээний хэрэглэгчийг оруулж тооцохгүй.

**МӨРИЙН ДУГААР:126 Шинэ холболтын тоо** мөрөнд тайлант хугацаанд олон суваг дамжуулах үйлчилгээнд шинээр холбогдож, үйлчилгээний гэрээ байгуулсан нийт хэрэглэгчдийн тоог нөхнө.

**МӨРИЙН ДУГААР:127 Салгалтын тоо** мөрөнд тайлант хугацаанд олон суваг дамжуулах үйлчилгээний гэрээг цуцалж, холболтыг салгасан нийт хэрэглэгчдийн тоог нөхнө.

**МӨРИЙН ДУГААР:128 Багц ахиулсан тоо** мөрөнд тайлант хугацаанд үйлчилгээний багцыг ахиулж гэрээ байгуулсан хэрэглэгчийн тоог нөхнө.

**МӨРИЙН ДУГААР:129 Нэмэлт, төлбөртэй үйлчилгээ нэмэлтээр авсан хэрэглэгчийн тоо** мөрөнд ухраах, нөхөх, видео сангаас контент үзэх зэрэг нэмэлт, төлбөртэй үйлчилгээ авсан хэрэглэгчийн тоог нөхнө. Нэг хэрэглэгч хэд хэдэн төлбөртэй үйлчилгээ авсан бол авсан үйлчилгээгээр тоолно.

**МӨРИЙН ДУГААР:130 Төлбөртэй Дотоод сувгийн хэрэглэгчийн тоо** мөрөнд тайлант хугацаанд төлбөртэй дотоод суваг авсан хэрэглэгчийн тоог нөхнө.

**МӨРИЙН ДУГААР:131-132 Төлбөртэй Гадаад сувгийн хэрэглэгчийн тоо** мөрөнд тайлант хугацаанд төлбөртэй гадаад суваг авсан хэрэглэгчийн тоог, хүүхдийн суваг болон бусад гэсэн төрлөөр салгаж нөхнө.

**ҮЙЛЧИЛГЭЭНИЙ ҮЗҮҮЛЭЛТҮҮД (сувгийн тоо)**

Үйлчилгээний үзүүлэлтүүд хэсэгт нийт телевизийн сувгийн тоог технологиор, үйлчилгээний багцаар, гадаад, дотоод сувгаар, контентын төрлөөр болон ОТТ үйлчилгээний хувьд гаргаж нөхнө.

**МӨРИЙН ДУГААР:133 Нийт сувгийн тоо** мөрөнд үйлчилгээний багц, технологийн төрлөөс үл хамааруулан олон суваг дамжуулах үйлчилгээний нийт сувгийн тоог нөхнө.

**МӨРИЙН ДУГААР:134-143 Нийт сувгийн тоо, технологиор** мөрөнд үйлчилгээ эрхлэгч өөрийн ашиглаж буй технологи тус бүрийн харгалзах мөрөнд нийт сувгийн тоог гадаад болон дотоод сувгаар ангилж нөхнө.

**МӨРИЙН ДУГААР:144-153 Үндсэн багцын сувгийн тоо, технологиор** мөрөнд үйлчилгээ эрхлэгч өөрийн ашиглаж буй технологи тус бүрийн харгалзах мөрөнд **үндсэн багцын** нийт сувгийн тоог гадаад болон дотоод сувгаар ангилж нөхнө.

**МӨРИЙН ДУГААР:164-165 Дотоод сувгийн хуваарилалт, өөрчлөлтийн мэдээлэл** мөрөнд тайлант хугацаанд нийт нэмэгдсэн болон хасагдсан дотоод сувгийн тоог үйлчилгээний багцаас үл хамааруулж нөхнө. ОТТ үйлчилгээний дотоод сувгийн өөрчлөлтийн мэдээллийг оруулахгүй.

**МӨРИЙН ДУГААР:166-167 Гадаад сувгийн өөрчлөлтийн мэдээлэл** мөрөнд тайлант хугацаанд нийт нэмэгдсэн болон хасагдсан сувгийн гадаад тоог үйлчилгээний багцаас үл хамааруулж нөхнө. ОТТ үйлчилгээний гадаад сувгийн өөрчлөлтийн мэдээллийг оруулахгүй.

**МӨРИЙН ДУГААР:182 Тайлант хугацаанд зарласан урамшуулал, идэвхжүүлэлтийн тоо**г гаргахад үйлчилгээний багц, технологийн төрлөөс үл хамааруулж, нийт тоог гаргана.

**МӨРИЙН ДУГААР:183 Тайлант хугацаанд зарласан урамшуулал, идэвхжүүлэлтийн үргэлжилсэн дундаж хугацаа**г гаргахад үйлчилгээний багц, технологийн төрлөөс үл хамааруулж тооцно.

**ХЭРЭГЛЭГЧИЙН СҮЛЖЭЭНИЙ МЭДЭЭЛЭЛ**

Энэ хэсгийг физик кабель ашиглан олон суваг дамжуулах үйлчилгээ үзүүлж байгаа (КаТВ, АйПиТВ) үйлчилгээ эрхлэгчид нөхнө.

**МӨРИЙН ДУГААР:184 Хэрэглэгчийн (access) сүлжээ[[2]](#footnote-2)ний нийт урт** мөрөнд өөрийн эзэмшлийн хэрэглэгчийн сүлжээний нийт уртыг нөхнө.

**МӨРИЙН ДУГААР:185 Шинээр татсан хэрэглэгчийн сүлжээний урт** мөрөнд тайлант хугацаанд шинээр татсан өөрийн эзэмшлийн нийт хэрэглэгчийн сүлжээний уртыг нөхнө.

**МӨРИЙН ДУГААР:186 Сүлжээнд холбогдсон өрхийн тоо** мөрөнд коаксиаль болон шилэн кабелийн (FTTH/FTTB) сүлжээ хүрсэн нийт өрхийн тоог нөхнө. Тухайн өрхөд олон суваг дамжуулах үйлчилгээ авах боломжтой сүлжээ хүргэсэн, богино хугацаанд буюу хэдхэн хоногт үйлчилгээнд холбох боломжтой бол сүлжээнд холбогдсонд тооцно. Өөрөөр хэлбэл тухайн байр, байшинд эсхүл гудамжинд сүлжээ хүрсэн бол оруулж тооцно. Сүлжээнд холбогдсон өрхүүд олон суваг дамжуулах үйлчилгээ аваагүй байж болно.

**ҮЙЛЧИЛГЭЭНИЙ ЧАНАРЫН ҮЗҮҮЛЭЛТҮҮД**

**Тасралтгүй ажиллагааны түвшнийг** (ТАТ) тооцоход тайлант хугацаанд гэмтэлгүй ажилласан нийт хугацааг, нийт ажиллах ёстой хугацаанд харьцуулж гаргана. Гэмтэл гэж тодорхой шалтгааны улмаас хэрэглэгч үйлчилгээ авах боломжгүй болсон нөхцөл байдлыг ойлгоно. Үүнд хэрэглэгчийн буруугаас шалтгаалсан хэрэглэгчийн төхөөрөмж, гэр доторх дотоод сүлжээний гэмтэл болон төлөвлөгөөт засвар үйлчилгээний түр саатлыг оруулж тооцохгүй.

**МӨРИЙН ДУГААР:187 Сүлжээний тасралтгүй ажиллагааны түвшин (ТАТ), сувгийн ТАТ –** Тайлант хугацааны нийт сувгийн тасралтгүй ажиллагааны түвшний дундаж утгыг нөхнө. Сувгийн тасралтгүй ажиллагааны түвшнийг тооцоход тухайн радио, телевизийн сувгийг хүлээн авч буй зааглах цэгээс үйлчилгээ эрхлэгчийн сүлжээний толгой станцын (head-end) төхөөрөмжийн оролт хүртэлх хэсгийг авч үзнэ. Телевизээс шалтгаалж эфир тасарсан гэмтэл хамаарахгүй. Дэлгэрэнгүй мэдээллийг хавсралтаар телевизийн суваг тус бүрээр, сараар гаргаж нөхнө.

**МӨРИЙН ДУГААР:188** Сүлжээний тасралтгүй ажиллагааны түвшин (ТАТ), системийн ТАТ - Тайлант хугацааны системийн тасралтгүй ажиллагааны түвшний дундаж утгыг нөхнө. Системийн тасралтгүй ажиллагааны түвшнийг тооцоход толгой станцыг (head-end) оролцуулаад хэрэглэгчид түгээх сүлжээ рүү гарах хэсэг хүртэлх үндсэн системд хамаарах нийт тоног төхөөрөмж, программ хангамжийн ажиллагааг авч үзнэ. Дэлгэрэнгүй мэдээллийг хавсралтад сараар гаргаж нөхнө.

**МӨРИЙН ДУГААР:189 Нийт гэмтлийн тоо** мөрөнд тайлант хугацаанд олон суваг дамжуулах үйлчилгээний систем, сүлжээнд гарсан нийт гэмтлийн тоог нөхнө. Хэрэглэгчийн буруугаас шалтгаалсан хэрэглэгчийн төхөөрөмж, гэр доторх дотоод сүлжээний гэмтэл болон төлөвлөгөөт засвар үйлчилгээний түр саатлыг оруулж тооцохгүй. Харин гуравдагч этгээдээс шалтгаалсан эрчим хүч, сүлжээнд гарсан гэмтлүүдийг оруулж тооцно.

**МӨРИЙН ДУГААР:190 Нийт гэмтлийн үргэлжилсэн хугацаа** мөрөнд тайлант хугацаанд гарсан нийт гэмтэл саатлын үргэлжилсэн хугацааг бичнэ. *190 дүгээр мөрийн дүн нь 191-ээс 195 дугаар мөрүүдийн нийлбэртэй тэнцүү байна.*

**МӨРИЙН ДУГААР:196 Гэмтэл засварласан дундаж хугацааг** тайлант хугацаанд гарсан нийт гэмтэл саатлыг засварласан хугацааг нийт гэмтэл саатлын тоонд харьцуулж тооцно.

**МӨРИЙН ДУГААР:197 Үйлчилгээ идэвхжүүлэх дундаж хугацаа гэж** олон суваг дамжуулах үйлчилгээний хүсэлт хүлээн авсан өдрөөс үйлчилгээ идэвхжүүлсэн өдөр хүртэлх хугацааг хэлэх ба календарийн өдрөөр тооцно. Энд тайлант хугацааны нийт үйлчилгээ идэвхжүүлсэн хугацааны нийлбэрийг үйлчилгээ авсан хэрэглэгчийн тоонд харьцуулж дундаж утгыг нөхнө.

**МӨРИЙН ДУГААР:198 Телевизээс шалтгаалан эфир дамжуулалт тасарсан нийт үргэлжилсэн хугацаа** – мөрөнд тайлант хугацаанд телевизээс шалтгаалж телевизийн суваг тасарсан нийт хугацааг нэмж тооцно.

**МӨРИЙН ДУГААР:200 Нийт ашиглаж байгаа хэрэглэгчийн төхөөрөмжийн төрлийн тоо –** Үйлчилгээнд ашиглаж буй нийт хэрэглэгчийн төхөөрөмжийн (STB-SetTopBox) төрлийн тоог гаргаж нөхнө. Дэлгэрэнгүй мэдээллийг хавсралтаар гаргана.

**МӨРИЙН ДУГААР:201 Тохирлын гэрчилгээтэй хэрэглэгчийн төхөөрөмжийн төрлийн тоо** – Нийт ашиглаж байгаа хэрэглэгчийн төхөөрөмжийн төрлүүдээс тохирлын гэрчилгээ бүхий хэрэглэгчийн төхөөрөмжийн тоог гаргаж нөхнө.

**ГОМДЛЫН ҮЗҮҮЛЭЛТ**

**МӨРИЙН ДУГААР:202 Хэрэглэгчээс ирүүлсэн нийт гомдлын тоог** тооцохдоо тайлант хугацаанд ОТТ үйлчилгээнээс бусад олон суваг дамжуулах үйлчилгээтэй холбоотой хэрэглэгчээс хүлээн авсан бүх гомдлыг гомдлын хүчинтэй эсэх, сэдвээс үл хамааран багтаасан байна Нэг хэрэглэгч нэг сэдвээр нэгээс илүү гомдол гаргах тохиолдолд гомдлын тохиолдол тус бүрийг тусад нь тоолно. Хэрэв үйлчлүүлэгч одоо байгаа гомдлыг хаахаас өмнө дахин гомдол гаргавал түүнийг тусдаа гомдол гэж үзэхгүй, харин эхний хаагдаагүй гомдлын үргэлжлэл гэж үзнэ. Гомдлын төрлөөр задалж, харгалзах мөрөнд бичнэ. *202 дугаар мөрийн дүн нь 203-аас 216 дугаар мөрүүдийн нийлбэртэй тэнцүү байна.*

**МӨРИЙН ДУГААР:217 Хэрэглэгчийн гомдлыг шийдвэрлэсэн дундаж хугацаа**г тооцохдоо нийт хэрэглэгчийн гомдлуудыг шийдвэрлэсэн хугацааны нийлбэрийг нийт гомдлын тоонд харьцуулж гаргана. ОТТ үйлчилгээний гомдлыг оруулахгүй.

**МӨРИЙН ДУГААР:219 ОТТ үйлчилгээний хэрэглэгчээс ирүүлсэн нийт гомдлын тоог** тооцохдоо тайлант хугацаанд ОТТ үйлчилгээний хэрэглэгчээс хүлээн авсан бүх гомдлыг гомдлын хүчинтэй эсэх, сэдвээс үл хамааран багтаасан байна Нэг хэрэглэгч нэг сэдвээр нэгээс илүү гомдол гаргах тохиолдолд гомдлын тохиолдол тус бүрийг тусад нь тоолно. Хэрэв үйлчлүүлэгч одоо байгаа гомдлыг хаахаас өмнө дахин гомдол гаргавал түүнийг тусдаа гомдол гэж үзэхгүй, харин эхний хаагдаагүй гомдлын үргэлжлэл гэж үзнэ. Гомдлын төрлөөр задалж, харгалзах мөрөнд бичнэ. *215 дугаар мөрийн дүн нь 216-аас 228 дугаар мөрүүдийн нийлбэртэй тэнцүү байна.*

**МӨРИЙН ДУГААР:233 ОТТ хэрэглэгчийн гомдлыг шийдвэрлэсэн дундаж хугацаа**г тооцохдоо нийт ОТТ үйлчилгээний хэрэглэгчийн гомдлуудыг шийдвэрлэсэн хугацааны нийлбэрийг нийт ОТТ үйлчилгээний гомдлын тоонд харьцуулж гаргана.

Жич: Гурвалсан үйлчилгээ үзүүлэгч нь хэрэглэгчийн гомдлын тоог зөвхөн олон суваг дамжуулах үйлчилгээний маягтад бөглөж, суурин интернэт, суурин ярианы үйлчилгээ үзүүлэгчийн маягтуудад тайлбар бичнэ.

**ХАРИЛЦАА ХОЛБООНЫ ЗОХИЦУУЛАХ ХОРОО**

**Зах зээл, үнэ тарифын зохицуулалтын газар**

**Зах зээлийн судалгаа шинжилгээний хэлтэс**

**Утас: 11-304258**

**Монгол улсын хот, аймаг, дүүрэг сум, хороо багийн код**

****

****

1. *Ажиллагчдын ажил мэргэжлийг гаргахад Боловсрол, шинжлэх ухааны сайдын 2022 оны А/160 дугаар тушаалаар баталсан Мэргэжлийн чиглэл/ хөтөлбөрийн нэр/, индексийг баримтална.*  [↑](#footnote-ref-1)
2. ***Харилцаа холбооны сүлжээ байгуулах, түүний ашиглалт үйлчилгээний нөхцөл, шаардлагын*** *2.2.3.Хэрэглэгчийн (Access) сүлжээ гэдэгт түгээх сүлжээнээс салбарлуулан байгуулсан эцсийн хэрэглэгч хүртэлх сүлжээ (бүх төрлийн бүтэцтэй)-г ойлгоно.* [↑](#footnote-ref-2)